Η **Ελεωνόρα Ζουγανέλη** (Μαρούσι Αττικής, 1 Φεβρουαρίου 1983) είναι Ελληνίδα τραγουδίστρια.

Βιογραφία
---------

Γεννήθηκε στο Μαρούσι το 1983, με καταγωγή από τη Νάξο και τη Μύκονο. Είναι κόρη του Γιάννη Ζουγανέλη και της Ισιδώρας Σιδέρη. Από πολύ μικρή ηλικία συμμετείχε ως ηθοποιός σε παιδικές θεατρικές παραστάσεις, αλλά και ως τραγουδίστρια σε παιδικά τραγούδια. 

Το 2004 έκανε πρώτο της επαγγελματικό βήμα στο χώρο του τραγουδιού με τη συμμετοχή της στη Δεύτερη Ακρόαση Νέων Ερμηνευτών της *Μικρής Άρκτου* του Παρασκευά Καρασούλου, όπου και διακρίθηκε. Στο πλαίσιο του ίδιου διαγωνισμού, συμμετείχε στον δίσκο "Δεύτερη Ακρόασης της Μικρής Άρκτου" με τραγούδια των Γεράσιμου Ευαγγελάτου, Κώστα Τσίρκα, Μαρίας Πολυδούρη και Μιλτιάδη Σελητσανιώτη.. 

Τον Ιούλιο του 2011 συμμετείχε στην Τελετή Λήξης των 13ων Αγώνων Special Olympics στο Καλλιμάρμαρο Παναθηναϊκό Στάδιο. Toν Σεπτέμβριο της ίδιας χρονιάς, εμφανίζεται ζωντανά στο Μουσικό Προαύλιο Badminton σε ένα αφιέρωμα στον Αλέκο Σακελάριο, ερμηνεύοντας μερικά από τα πιο γνωστά κινηματογραφικά τραγούδια σε στίχους του Αλέκου Σακελάριου από τις ταινίες του με το μουσικό σύνολο της Ορχήστρας Δωματίου Αθηνών.

Τον Δεκέμβριο του 2012, συμμετέχει σε φιλανθρωπική συναυλία στο Δημοτικό Θέατρο της Κέρκυρας υπό την αιγίδα του Δήμου Κέρκυρας με τη Φιλαρμονική Γαστουρίου Κέρκυρας, για την ενίσχυση του Συλλόγου Παιδιών με Καρκίνο του Ιδρύματος «Φλόγα»χξσχνησββχσηνχ 

. 

Τον Δεκέμβριο του 2013, με αφορμή τη κυκλοφορία του album «*Μετακόμιση Τώρα*» κάνει μια σειρά εμφανίσεων στο κέντρο Άνοδος. Τον Μάρτιο του 2014, συμμετέχει στη συναυλία του Γιώργου Νταλάρα στο Μέγαρο Μουσικής Αθηνών, αφιέρωμα στο Μίκη Θεοδωράκη με τίτλο «Η ποίηση στη μουσική του Μίκη Θεοδωράκη». Στις 10 Ιουλίου του 2014, με αφορμή την επέτειο των 20 χρόνων από το θάνατο της Μελίνας Μερκούρη, η Ζουγανέλη ερμήνευσε τραγούδια της Μελίνας Μερκούρη σε μια sold out παράσταση στο Ωδείο Ηρώδου του Αττικού, στο πλαίσιο του Φεστιβάλ Αθηνών με τίτλο: "Να με θυμάσαι και να μ’ αγαπάς".

Τον Φεβρουάριο του 2015, εμφανίζεται στο θέατρο ως ηθοποιός, πρωταγωνιστώντας στη θεατρική παράσταση του Εθνικού Θεάτρου «Πιάφ» της Παμ Γκεμς σε σκηνοθεσία Πέτρου Ζούλια. Αρχές Δεκεμβρίου του 2015 κυκλοφόρησε το έκτο δισκογραφικό της βήμα με τίτλο «*Μ’ αγαπούσες κι άνθιζε*», σε μουσική του Μίνου Μάτσα και στίχους της Ελένης Φωτάκη και του Μίνου Μάτσα σε τρία τραγούδια. Λίγες μέρες μετά, ξεκίνησαν οι εμφανίσεις της στην Ακτή Πειραιώς, συμπράττοντας με την Φωτεινή Βελεσιώτου.

Τον Ιούνιο του 2016, συμμετείχε σε μια συναυλία στο Καλλιμάρμαρο Στάδιο, που παρακολούθησε 40.000 κόσμου. Η συναυλία ήταν ένα αφιέρωμα σε τραγούδια του Σταύρου Ξαρχάκου, με διεύθυνση του συνθέτη. Τον Οκτώβριο του 2016, συμμετείχε μαζί με τον Κωστή Μαραβέγια, την Νατάσσα Μποφίλιου και τον Γιάννη Χαρούλη σε μια από συναυλία στη μουσική σκηνή Γκάζι Live. Στις 2 Ιουλίου του 2017, η Ζουγανέλη ήταν καλεσμένη του Διονύση Σαββόπουλου στο Καλλιμάρμαρο Στάδιο για τη συναυλία του «Όλοι μαζί μπορούμε» με τίτλο «ΖΗ το Ελληνικό τραγούδι».

Το καλοκαίρι του 2018 κυκλοφορεί από τη Minos-EMI ο δίσκος "*Πού με φτάσανε οι έρωτες*". Τον Οκτώβριο του 2018, εμφανίζεται στο Hotel Ερμού.

Στις 28 Ιουνίου 2019, ο Γιάννης Μαρκόπουλος προσκάλεσε τη Ζουγανέλη και τον Γιάννη Χαρούλη στο Ηρώδειο για να ερμηνεύσουν τα τραγούδια του σε μια συναυλία-γιορτή για τα 80 του χρόνια. Στις 30 Σεπτεμβρίου 2019, ο Γιώργος Νταλάρας προσκάλεσε την τραγουδίστρια στο Ηρώδειο στα μουσικά του γενέθλια (50 χρόνια στο τραγούδι) σε μία παράσταση με τον τίτλο Duets.

Το 2019 ανέλαβε τη θέση coach στο The Voice στον ΣΚΑΪ, μετά την αποχώρηση του Κωστή Μαραβέγια. Από την 1η Φεβρουαρίου 2020 η Ελεωνόρα Ζουγανέλη ξεκίνησε εμφανίσεις στο Anodos Live Stage.

Το 2020 ενημέρωσε τους θαυμαστές μέσω social media ότι βρίσκεται σε περίοδο ηχογραφήσεων για το νέο της άλμπουμ. Στις 8 Ιανουαρίου του 2021 κυκλοφόρησε το νέο της τραγούδι "Σταθερό" που αποτελεί διασκευή του τραγουδιού "Impagliatori d' aquile" της Mina. Οι ελληνικοί στίχοι είναι του Νίκου Μωραΐτη και η ενορχήστρωση είναι του Δημήτρη Μπαρμπαγάλα. Αργότερα ανακοινώθηκε ο δίσκος "Πάρ'το Αλλιώς" που κυκλοφόρησε στις 2 Απριλίου του 2021 ψηφιακά και αποτελεί ένα άλμπουμ διασκευών με τραγούδια που η ίδια η ερμηνεύτρια έχει αγαπήσει και έχει τραγουδήσει πολλές φορές στις εμφανίσεις της.

Προσωπική Ζωή
-------------

Από τον Οκτώβριο του 2020 μέχρι το 2023 ήταν παντρεμένη με τον δικηγόρο Σπύρο Δημητρίου. Βρίσκεται σε σχέση με τον δημοσιογράφο Νίκο Συρίγο.

Δισκογραφία
-----------

**Albums**

* *Έλα* (2008)
* *Έξοδος 2* (2010)
* *Είπα στους φίλους μου...* Live (2011)
* *Μετακόμιση τώρα* (2013)
* *Να με θυμάσαι και να μ'αγαπάς (Τα τραγούδια της Μελίνας)* (2014)
* *Μ’ αγαπούσες κι άνθιζε* (2015)

* *Που με φτάσανε οι έρωτες* (2018)
* *Πάρ'το Αλλιώς* (2021)
* *Τι να λέμε τώρα* (2022)

**Singles**

* *Από Έρωτα* (2014)
* *Η Βαλίτσα* (2015)
* *Κάπου σε 'χω ξανά δει* (2019)
* *Κόκκινο Ποτάμι* (2019)
* *Σαν μαγεμένο το μυαλό μου [με την Δήμητρα Γαλάνη]* (2020)
*

Φιλμογραφία
-----------

Το 2014 συμμετείχε ως guest star στην ταινία "Από έρωτα..." την οποία έγραψε και σκηνοθέτησε ο Θοδωρής Αθερίδης.

Το 2015 ενσάρκωσε την Γαλλίδα τραγουδίστρια Edith Piaf σε ένα μιούζικαλ που ανέβηκε στη Σκηνή Κοτοπούλη Rex στο Εθνικό Θέατρο.

Το 2017 συμμετείχε στην αισθηματική μουσική κινηματογραφική ταινία του Αλέξη Καρδάρα με τίτλο *Φαντασία*.

Τις σεζόν 2019-2021 αντικατέστησε τον Κωστή Μαραβέγια στην κριτική επιτροπή του talent show *The Voice of Greece*.

Βραβεία
-------

Η Ελεωνόρα Ζουγανέλη ανακηρύχθηκε από το περιοδικό Life & Style γυναίκα της χρονιάς για το 2009, στην κατηγορία πρωτοεμφανιζόμενη που διέπρεψε στον χώρο της τη χρονιά που πέρασε.

Κέρδισε βραβείο καλύτερου βιντεοκλίπ στην κατηγορία "έντεχνο" στον διαγωνισμό Mad Video Music Awards 2010.

Της έχει απονεμηθεί πλατινένιος και χρυσός δίσκος για τον δίσκο «Έλα» και «Έξοδος 2» αντίστοιχα.

Παραπομπές
----------

1. ↑  www.dikaiologitika.gr/eidhseis/life/419519/xorisan-eleonora-zouganeli-kai-spyros-dimitriou.
2. ↑  «Σαν σήμερα γεννήθηκε η Ελεωνόρα Ζουγανέλη!». *www.eroticos.gr*. Αρχειοθετήθηκε από το πρωτότυπο στις 3 Φεβρουαρίου 2020. Ανακτήθηκε στις 4 Μαΐου 2020.
3. ↑  «Η Ελεωνόρα Ζουγανέλη στο Άνοδος Live Stage». *CultureNow.gr*. 13 Νοεμβρίου 2013. Ανακτήθηκε στις 4 Μαΐου 2020.
4. ↑  «Η Ελεωνόρα Ζουγανέλη τραγουδά Μελίνα Μερκούρη στο Ηρώδειο». *Newpost.gr*. Ανακτήθηκε στις 4 Μαΐου 2020.
5. ↑  «Η τραγική Εντίθ Πιαφ στο Εθνικό, Της Γιώτας Συκκά | Kathimerini». *www.kathimerini.gr*. Ανακτήθηκε στις 4 Μαΐου 2020.
6. ↑  Tzouvaras, Dimitris. «Ελεωνόρα Ζουγανέλη: Ο δίσκος «Μ'Αγαπούσες Κι Άνθιζε» κυκλοφορεί επίσημα». *Hit Channel*. Αρχειοθετήθηκε από το πρωτότυπο στις 30 Ιουλίου 2023. Ανακτήθηκε στις 4 Μαΐου 2020.
7. ↑  Musicity. «Ελεωνόρα Ζουγανέλη και Φωτεινή Βελεσιώτου «Κόντρα Φωνές» στην Ακτή Πειραιώς | Χειμώνας 2016 (Διαγωνισμός - Προσκλήσεις)!». *www.musicity.gr*. Ανακτήθηκε στις 4 Μαΐου 2020.
8. ↑  Γιώγλου, Θανάσης. ««Όλοι μαζί μπορούμε» - Μια ιστορική συναυλία στο Καλλιμάρμαρο». *www.ogdoo.gr*. Ανακτήθηκε στις 4 Μαΐου 2020.
9. ↑  «Ζη το ελληνικό τραγούδι: Ο Διονύσης Σαββόπουλος με πολλούς ακόμη καλλιτέχνες στη συναλία του «Όλοι μαζί μπορούμε»». *ελculture*. 16 Ιουνίου 2017. Ανακτήθηκε στις 4 Μαΐου 2020.
10. ↑  «Ελεώνορα Ζουγανέλη: Τα τραγούδια του νέου δίσκου «Πού Με Φτάσανε Οι Έρωτες»». *Hit Channel*. Αρχειοθετήθηκε από το πρωτότυπο στις 30 Ιουλίου 2023. Ανακτήθηκε στις 4 Μαΐου 2020.
11. ↑  «Ελεωνόρα Ζουγανέλη: ΕΛΑ… στο Hotel Ερμού | Star.gr». *www.star.gr*. Ανακτήθηκε στις 4 Μαΐου 2020.
12. ↑  Αναγνωστάκη, Μαρία. «80 χρόνια Γιάννης Μαρκόπουλος στο Ηρώδειο». *www.ogdoo.gr*. Ανακτήθηκε στις 4 Μαΐου 2020.
13. ↑  «'Γιώργος Νταλάρας - Τα μουσικά γενέθλια, Duets': Η αξέχαστη συναυλία για τα 50 του χρόνια στο τραγούδι». *www.news247.gr*. Ανακτήθηκε στις 4 Μαΐου 2020.
14. ↑  «Έκλεισαν οι παρουσιαστές του «The Voice» - Η Ζουγανέλη στη θέση του κριτή». *Έθνος*. 21 Σεπτεμβρίου 2019. Ανακτήθηκε στις 23 Σεπτεμβρίου 2019.
15. ↑  «Η Ελεωνόρα Ζουγανέλη στο Anodos Live Stage». *ΣΚΑΪ*. Ανακτήθηκε στις 4 Μαΐου 2020.
16. ↑  "Γάμος Ελεονώρας Ζουγανέλη: Ποιος ο Σπύρος Δημητρίου, τι δουλειά κάνει [φωτο", fimes.gr 09.2020]
17. ↑  Newsroom. «Χώρισαν Ελεονώρα Ζουγανέλη και Σπύρος Δημητρίου». *www.dikaiologitika.gr*. Ανακτήθηκε στις 10 Απριλίου 2023.
18. ↑  «Οι γυναίκες της χρονιάς». Αρχειοθετήθηκε από το πρωτότυπο στις 18 Μαρτίου 2011. Ανακτήθηκε στις 3 Απριλίου 2011.
19. ↑  «Mad Video Music Awards, Νικητές». Αρχειοθετήθηκε από το πρωτότυπο στις 13 Μαΐου 2013. Ανακτήθηκε στις 3 Απριλίου 2011.
20. ↑  musiccorner, Διπλή απονομή για την Ελεωνόρα Ζουγανέλη!
19. Ο Κώστας Τσουρός αποκαλύπτει το παρασκήνιο πίσω απο τον χωρισμό της Ελεονώρας Ζουγανέλη Αρχειοθετήθηκε 2023-02-22 στο Wayback Machine.